

PROJEKTS uz 10.09.2024.

vēlamais datums izskatīšanai: Finanšu komitejā 18.09.2024.

domē: 26.09.2024.

sagatavotājs: Iveta Grīviņa - Dilāne

ziņotājs: Iveta Grīviņa - Dilāne

 LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par sadarbības līgumu vides objekta “Dzīvo sapņu dārzs” uzturēšanai**

Ādažu novada pašvaldības dome izskatīja nodibinājuma “Dzīvo sapņu fonds” (reģ. Nr. 50008232991, (*adrese*), Ādaži, Ādažu nov., LV-2164) valdes locekļa (*vārds, uzvārds*) (turpmāk – Iesniedzējs) 2024. gada 9. septembra iesniegumu (pašvaldības reģ. Nr. ĀNP/1-11-1/24/4522) par vides objekta “Dzīvo sapņu dārzs” darbības turpināšanu līdz 2025. gada 30. septembrim zemesgabalā Līgo laukumā, Gaujas ielā 10A, Ādaži (kadastra Nr.8044 007 0362).

Izvērtējot pašvaldības rīcībā esošo un ar lietu saistīto informāciju, konstatēts:

1. Saskaņā ar Rīgas rajona Zemesgrāmatu nodaļas Ādažu novada Zemesgrāmatu nodalījuma Nr.100000449099 datiem, pašvaldībai pieder nekustamais īpašums “Gaujas iela 10A”, Ādaži, Ādažu novads, ar kadastra Nr. 8044 007 0362.
2. Vairāku iepriekšējo gadu laikā, pamatojoties uz ar pašvaldību noslēgtajiem sadarbības līgumiem, Iesniedzējs izmantoja zemesgabalu Līgo laukumā tematiski izglītojoša pundurdzīvnieku dārza „Dzīvo sapņu dārzs” izveidošanai, ar mērķi radīt vietu novada iedzīvotājiem un viesiem izglītojoša pasākuma organizēšanai - dabas un dzīvnieku iepazīšanai, izklaidei, apskatei un izzinošai laika pavadīšanai.
3. Pašvaldību likuma 73. panta ceturtā daļa nosaka, ka pildot savas funkcijas, pašvaldībām likumā noteiktajā kārtībā ir tiesības veikt privāttiesiskas darbības. Publiskas personas finanšu līdzekļu un mantas izšķērdēšanas novēršanas likuma 2. pants nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkurai rīcībai jāatbilst ārējos normatīvajos aktos paredzētajiem mērķim, kā arī normatīvajos aktos noteiktai kārtībai.
4. Ņemot vērā, ka no 2016. gada līdz 2024. gadam „Dzīvo sapņu dārzs” guva lieliskus panākumus novada un pašvaldības tēla popularizēšanā, lielu sabiedrisku ievērību, publicitāti, pozitīvas atsauksmes un augstu sabiedrisko pieprasījumu, ir lietderīgi ļaut Iesniedzējam turpināt uzturēt minēto vides objektu arī 2025. gadā.

Pamatojoties uz Pašvaldību likuma 5. pantu, 10. panta pirmās daļas 21. punktu, 72. pantu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 2. pantu, kā arī domes Finanšu komitejas 18.09.2024. atzinumu, Ādažu novada pašvaldības dome

**NOLEMJ:**

1. Atbalstīt vides objekta “Dzīvo sapņu dārza” darbību pašvaldībai piederošā zemesgabalā Līgo laukumā, Gaujas iela 10A, Ādaži, saskaņā ar grafisko pielikumu (pielikumā) un noslēgt sadarbības līgumu ar nodibinājumu “Dzīvo sapņu fonds” par zemesgabala bezatlīdzības lietošanu līdz 2025. gada 30. septembrim.
2. Noteikt nodibinājuma “Dzīvo sapņu fonds” valdes loceklim (*vārds, uzvārds*) pienākumu nodrošināt vides objekta “Dzīvo Sapņu dārzs” teritorijā esošo koku stumbru un sakņu aizsardzību pret sīkdzīvnieku radītajiem bojājumiem.
3. Centrālās pārvaldes Juridiskajai un iepirkumu nodaļai līdz š.g. 15. oktobrim sagatavot 1. punktā noteiktā līguma projektu un pašvaldības domes priekšsēdētājai parakstīt to.
4. Pašvaldības aģentūrai “Carnikavas komunālserviss” veikt 3. punktā noteiktā līguma izpildes kontroli.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ JIN, CKS, IDR

Iveta Grīviņa-Dilāne, 28328782